Na temelju članka 22.a Zakona o sustavu civilne zaštite ("Narodne novine“ br. 82/15, 
118/18 i 31/20) Stožer civilne zaštite Republike Hrvatske, 23. ožujka 2020. godine 
donosi 


ODLUKU 
O UVOĐENJU NUŽNE MJERE POSEBNE ORGANIZACIJE RADA 
EPIDEMIOLOŠKE SLUŽBE I POSEBNIH EPIDEMIOLOŠKIH 
MJERA VEZANIH UZ VIRUS SARS CoV-2 
ZA VRIJEME PROGLAŠENE EPIDEMIJE BOLESTI COVID19 


S obzirom na daljnji razvoj epidemiološke situacije u Republici Hrvatskoj uzrokovane 
virusom SARS-CoV-2, a s ciljem trenutačne zaštite života i zdravlja pučanstva u 
Republici Hrvatskoj, uvodi se nužna mjera posebne organizacije rada epidemiološke 
službe i druge posebne epidemiološke mjere vezane uz virus SARS-CoV-2, za vrijeme 
dok traje proglašena epidemija bolesti COVID-19. 


Ovom Odlukom uvodi se stalna pripravnost doktora medicine specijalista 
epidemiologije koji su zaposleni unutar mreže zdravstvene zaštite Republike Hrvatske, 
bez obzira na mjesto rada i poslodavca. 


Organizacijom i rasporedom rada specijalista epidemiologa upravljaju Zavodi za javno 
zdravstvo u jedinicama lokalne i područne (regionalne) samouprave (u daljnjem tekstu: 
Zavodi). 


Određuje se Hrvatski zavod za javno zdravstvo (dalje: HZJZ) za koordinaciju rada 
svih Zavoda za javno zdravstvo. 


IV. 


HZJZ ovlašten je Zavodima iz točke II. stavka 2. ove Odluke naložiti provedbu 
pojedinih, konkretnih epidemioloških, organizacijskih i drugih mjera koje se pokažu 
potrebne. 


V. 


S ciljem uspostave jedinstvene linije zapovijedanja, ravnatelji Zavoda imenovat će 
doktora medicine specijalista epidemiologa za komunikaciju sa HZJZ. 




















VI. 


Svi radnici Zavoda (liječnici te drugo zdravstveno i nezdravstveno osoblje) koji su 
potrebni za ispomoć epidemiološkoj, ekološkoj ili mikrobiološkoj djelatnosti kao i za 
sve druge specifične aktivnosti u uvjetima proglašene epidemije, dužni su izvršavati 


eventualnu obvezu smjenskog rada i dežurstava ukoliko drugačije nije moguće 
osigurati pružanje zdravstvene zaštite pučanstvu. 


VII. 


HZJZ i Zavodi ovlašteni su naložiti rad na provedbi potrebnih epidemioloških mjera 
radnicima iz točke Il., V. i VI. ove Odluke bez obzira na njihovo mjesto rada i 
poslodavca, te su dužni poštivati naloge Zavoda i HZJZ. 


VIII. 


Obvezuju se Zavodi da uspostavom informatičke platforme za evidentiranje i 
kontinuirano praćenje osoba pod zdravstvenim nadzorom, osiguraju kontinuirano 
ispunjavanje podataka iz platforme. 


IX. 


Nalaže se uspostava stalnih komunikacijskih kanala između pojedinih Zavoda i HZJZ- 
a, na način da se osiguraju e- mail adrese i posebne telefonske linije samo u svrhu 
komunikacije radi provedbe epidemioloških mjera u uvjetima proglašene epidemije. 


X. 


Radi provedbe svih potrebnih epidemioloških i drugih mjera, obvezuju se Zavodi na 
dostavu dnevnih izvješća s epidemiološkim podacima za protekla 24 sata (od 19.30 
sati prethodnog dana do 19.30 sati tekućeg dana), najkasnije do 20 sati tekućega 
dana, HZJZ-u, na e-mail adrese: krunoslav.capak(Qhzjz.hr, ravnateljstvo(Qhzjz.hr i 
epidemiologija(Qhziz.hr , i to podatke kako slijedi: 

- broj prijavljenih slučajeva COVID-a i njihovih kontakata koji su stavljeni pod 
zdravstveni nadzor, 

- dodatne informacije o oboljelima, a koje nisu sadržane u obveznoj prijavi 
zarazne bolesti (epidemiološka anamneza, pripadnost rizičnim kategorijama 
zbog komorbiditeta ili radnog mjesta), 

- kratki opis prirode kontakata koji su stavljeni pod zdravstveni nadzor, 

- kratki opis epidemiološke situacije na terenu i 

- < poteškoće s kojima se epidemiološka služba susreće na terenu. 








XI. 


Ova Odluka stupa na snagu danom donošenja i objavit će se u "Narodnim novinama“. 


KLASA: 810-06/20-01/7 
URBROJ: 511-01-300-20-15 
Zagreb, 23. ožujka 2020. 


NAČELNIK STOŽERA 
POTPREDSJEDNIK VLADE 
I MINISTAR UNUTARNJIH POSLOVA 

Dostaviti: 


1. Operativnom centru Civilne zaštite, 
na daljnju dostavu 
2. Pismohrani 























